  Майя Бывальцева Сарапулысь, Воткаысь но Можгаысь эм колледжъёс, озьы ик Глазкарысь эм техникум Ф. А. Пушина нимо элькун эм колледжлэн филиалъёсыз луозы. Сыӵе пумкылъян кутӥз Удмуртиысь кивалтэт, ивортэ улосвыл тӧролэн но кивалтэтлэн пресс-службазы. Со сяна, огазеям ужъюртэ пыроз Тазалыкез утён удысысь ӧнерчиослэсь тодон-валанзэс будэтонъя элькун центр. Выльдӥськонлэн валтӥ ужпумез — дышетсконниосын кивалтонэз оптимизировать карон но ваньбурлыкез пайдаё кутон Удмуртиысь тазалыкез утёнъя министрлэсь ужзэ быдэсъясь Игорь Титов верамъя, выльдӥськон сярысь пумкылъян дышетсконниослэн чаклась кенешъёссылэсь ӵектонъёссэс лыдэ басьтыса кутэмын. Солэн кылъёсызъя, воштӥськонъёс дышетон радлык вылын нокызьы уз шӧдӥське. Выльдӥськон улсын администрациысь огкадь интыужъёс кулэстэмын луозы. Дышетӥсьёслэн коллективзы вылын уз шӧдӥськы Удмуртиысь тӧролэн но кивалтэтлэн пресс-службазыСо сяна, тазалыкез утёнъя министерствоын пичигес колледжъёсты инъет ужъюртэн огазеян чотын дышетонлэсь ӟечлыксэ будэтыны, ватсаса тодон-валанъёс сётон сӧзнэтэз кылдытыны, ӧнерчиослы тодон-валанзэс муромытыны луонлыкъёссэс будэтыны малпало. Тегъёс: Дышетон Ижкар Сарапул Можга Удмуртия Тазалыкезутёнъяминистерство Глазкар Вотка  